รองนายกรัฐมนตรี ห่วงใยประชาชน 3 จังหวัดชายแดนภาคใต้ ลงพื้นที่เยี่ยมให้กำลังใจผู้ประกอบการประมงและศูนย์ควบคุมเข้า-ออกเรือประมง
รองนายกรัฐมนตรี ห่วงใยประชาชน 3 จังหวัดชายแดนภาคใต้ ลงพื้นที่เยี่ยมให้กำลังใจผู้ประกอบการประมงและศูนย์ควบคุมเข้า-ออกเรือประมง พลเอก ประวิตร วงษ์สุวรรณ รองนายกรัฐมนตรี ลงพื้นที่เยี่ยมชมการประกอบกิจการด้านการแปรรูปอาหารทะเล ณ บริษัท ชัยเจริญมารีนโปรดักส์(2002) จำกัด อำเภอเมือง จังหวัดปัตตานี ซึ่งเป็นภาคธุรกิจเอกชนที่ช่วยส่งเสริมสนับสนุนการแก้ไขปัญหาด้านการประมงพาณิชย์ของรัฐบาล เพื่อยกระดับมาตรฐานการทำประมงให้เป็นที่ยอมรับจากนานาประเทศและเพิ่มพูนมูลค่าการแปรรูปอาหารทะเลเพื่อการบริโภคและสามารถส่งออกต่างประเทศได้ พลเอก ประวิตร ให้กำลังใจผู้บริหารบริษัท ชัยเจริญมารีนฯ และผู้ประกอบการในพื้นที่ ที่ให้ความร่วมมือกับภาครัฐอย่างต่อเนื่อง และยินดีให้การสนับสนุนช่วยเหลือหากมีปัญหาข้อขัดข้องโดยต้องคำนึงถึงเป้าหมายร่วมกันที่จะยกระดับเศรษฐกิจในพื้นที่ภาคใต้ให้ดีขึ้น ให้ประชาชนมีกินมีใช้ มีรายได้มากขึ้นและนำไปสู่สันติสุขได้อย่างเป็นรูปธรรมจากนั้น เดินทางไปเยี่ยมให้กำลังใจ เจ้าหน้าที่ศูนย์ควบคุมการแจ้งเข้า-ออกเรือประมงปัตตานี โดยชื่นชมเจ้าหน้าที่ศูนย์ฯ ที่ทุ่มเท เสียสละในการปฎิบัติหน้าที่แก้ไขปัญหาการประมง พร้อมกำชับให้เจ้าหน้าที่ทุกคนและหน่วยงานที่เกี่ยวข้องให้ความสำคัญคำนึงถึงผลประโยชน์ของชาติ เพื่อยกระดับมาตรฐานตามนโยบายของรัฐบาล และเป็นสากล โดยเฉพาะต้องมีส่วนร่วมช่วยเหลือบรรเทาความเดือดร้อนของผู้ประกอบการประมงและอุตสาหกรรมแปรรูปสัตว์น้ำ จะนำมาซึ่งความมั่นคงทางเศรษฐกิจและความสงบสุขให้ประชาชนในจังหวัดหลังเสร็จสิ้นภารกิจการลงพื้นที่แล้ว พลเอก ประวิตร ยังเดินทางไปเป็นประธานพิธีเปิดการแข่งขันกีฬาฟุตบอล "ราชสีห์ตานี คัพ" ณ สนามกีฬากลาง อบจ.ปัตตานี เพื่อส่งเสริมการสร้างความรักความสามัคคีตามนโยบาย โดยใช้กีฬาเป็นสื่อและสร้างกระแสการออกกำลังกายดูแลสุขภาพ ไปสู่ระดับหมู่บ้านและตำบล